### Resumé

Byrådet godkendte 24. maj 2023 Vejle Kommunes nye tværgående Zelma Møller 2023-2028, som indeholder fem strategiske fokusområder.

Teknisk Udvalg får en status på arbejdet med fokusområderne med udvalgets perspektiv.

### Sagsfremstilling

Byrådet godkendte 24. maj 2023 Vejle Kommunes nye tværgående Zelma Møller 2023-2028.

Strategien indeholder fem strategiske fokusområder, som sætter retningen for at forebygge og afhjælpe hjemløshed:

1. Forebyggelse og overgange – til at komme godt videre i livet
2. Boliger – til at danne rammen om det gode liv
3. Fleksibel støtte – til at få hverdagen til at fungere
4. Job, uddannelse og fællesskaber – til kernen i det gode liv
5. Samarbejde og koordinering – fælles om fremtiden

Forvaltningerne har fortrinsvist arbejdet med forskellige handlinger under fokusområderne Boliger og Fleksibel støtte, men der arbejdes også med enkelte handlinger under de andre fokusområder.

Udvalget får under sagen en status på de igangværende handlinger under fokusområderne. Fokusområderne er nærmere beskrevet i bilag 1.

**Handlinger under 'Forebyggelse og overgange'**

* ICM-støtte til unge i hjemløshed: Indtil nu har 31 unge borgere været med i projektet. 15 af borgerne har afsluttet sit forløb, hvoraf 12 borgere havde egen bolig ved afslutning. Voksenudvalget orienteres om evalueringen af projektet i efteråret 2025.

**Handlinger under 'Boliger'**

* Åhusene - Opførelse af 22 ungdomsboliger: Byggeriet forventes at starte i november 2025 og være klar til indflytning i april 2027.
* Styrkelse af anvisningsretten og samarbejdet med boligorganisationerne: Data om [adresse] brug af anvisningsretten viser, at der er potentiale for at styrke kommunens brug af anvisningsretten i samarbejde med boligorganisationerne. Boligorganisationerne og Vejle Kommune har derfor aftalt at holde samarbejdsmøder hvert kvartal og anvisningsmøder hver anden uge med opstart fra 2025.
* Fordeling af fremsendte boliger til anvisning: De afdelinger som anviser boliger har udarbejdet nogle fælles principper for boliganvisning, som beskriver lovgrundlaget for anvisning, formålet med anvisning og arbejdsgangen.
* Puljemidler til huslejenedsættelse: Indtil videre har fire borgere fået huslejenedsættelse. Det er en barriere for anvendelse af puljemidlerne, at midlerne kun må anvendes til familieboliger.
* Afdækning af behovet om alternative boformer: I september 2025 afholdes et temamøde for medarbejdere og ledere i Vejle Kommune, som har til formål at afdække behovet for alternative boformer.

**Handlinger under 'Fleksibel støtte'**

* Housing First indsats til udsatte borgere på over 25 år: Indtil nu har 20 borgere været i et Housing First forløb. Otte af borgerne er afsluttet, hvoraf syv af dem er afsluttet til socialpædagogisk støtte og én til ingen støtte.
* Housing First for borgere på forsorgshjem: Myndighedsafdelingen har udviklet en tilgang for Housing First for disse borgere. Initiativet skal ses i tæt sammenhæng med Housing First indsatsen til borgere på over 25 år.
* Undersøgelse af behovet for en tværfaglig indsats: Distrikterne oplever, at det er svært at levere den hjemmepleje og sygepleje, som borgeren er visiteret til. Det skyldes, at borgerne for eksempel har psykiske lidelser, der gør det vanskeligt at kunne modtage hjælp og støtte. Målgruppen af borgere er bredere end kun borgere i hjemløshed og borgere i risiko for hjemløshed. Velfærdsforvaltningen arbejder videre med problemstillingen uden for Hjemløsestrategien
* Puljeansøgning om midler til en social vicevært: Velfærdsforvaltningen har ansøgt Social- og Boligstyrelsens ansøgningspulje til sociale viceværter. Der forventes svar på ansøgningen i oktober 2025.

**Handlinger under 'Job, uddannelse og fællesskaber'**

* Jobindsats for unge hjemløse: Erfaringerne viser, at det er afgørende for indsatsens succes, at Housing First og Job First koordineres på tværs af Jobcentret og Velfærdsforvaltningen ud fra et helhedsorienteret syn på den enkelte unge. Indsatsen kan på den måde bedre tilpasses, så den giver mening for den enkelte unge.

**Handlinger under 'Samarbejde og koordinering'**

* Kommunikation om Hjemløsestrategien: Der er en side på kommunens hjemmeside ([Hjemløsestrategi 2023-2028 - [adresse]da/demokrati-og-udvikling/politikker-strategier-og-planer/oversigt-over-politikker-strategier-og-planer/hjemloesestrategi-2023-2028/) og intranettet om hjemløsestrategien og præsentationsmateriale, som for eksempel kan bruges til personalemøder.

**Anbefalinger til det videre arbejde**
Det vigtigste for at lykkes med at realisere målene med Hjemløsestrategien er, at der arbejdes på, at Vejle Kommune får adgang til flere boliger med en lav husleje, og der er mulighed for fleksibel støtte efter Housing First tilgangen. Det anbefales, at der efter 2026 også er en Housing First indsats til borgere over 25 år, når det nuværende puljefinansieret projekt ophører.

Den tværgående styregruppe for Hjemløsestrategien anbefaler derfor, at der fortsat arbejdes videre med fokusområderne 'Boliger' og 'Fleksibel støtte'. Styregruppen vurderer, at der fortsat skal være fokus på at styrke den kommunale anvisning i et samarbejde med boligorganisationerne. Samtidig vurderer styregruppen, at der også er behov for at bygge flere almene boliger med lav husleje, som er målrettet socialt udsatte borgere.

### Klima og resiliensvurdering

Ingen bemærkninger.

### Sagens videre forløb

Teknisk Udvalg orienteres om sagen.

### Historik

**Velfærdsdirektøren indstiller, den 11. august 2025, punkt 68 :**

**at** Voksenudvalget tager orienteringen til efterretning.

**Beslutning fra Voksenudvalget, den 11. august 2025, punkt 68:**

Taget til efterretning.

Voksenudvalget anbefaler at Teknisk Udvalg får sagen til orientering.

#### Fraværende:

Kenneth Mikkelsen

#### Teknik- og Miljødirektøren indstiller, den 9. september 2025, punkt 153:

**at** udvalget tager orienteringen til efterretning.

#### Beslutning fra Teknisk Udvalg, den 9. september 2025, punkt 153:

Udsat.

### Indstilling Teknik- og Miljødirektøren indstiller

**at** udvalget tager orienteringen til efterretning.

### Beslutning

Taget til efterretning.

Laus Kjær var fraværende.